BSC-LT/ACAData huggingface dataset:
[ca] La trata és un delicte altament lucratiu que afecta a centenars de milers de dones a tot el món. La majoria de les política de combat i d'atenció a víctimes es realitzen per a les dones però sense les dones. Una pràctica assistencialista amb connotacions neo-colonials que genera unes víctimes imaginades molt allunyades de l'experiència, les necessitats i les prioritats de les víctimes reals. Aquesta tesi doctoral és fruit del treball en quatre països amb 22 dones immigrants que han estat víctimes de la trata. En un exercici d'empoderament i descolonització que ha durat tres anys les dones i la investigadora han analitzat, reflexionat i, finalment, qüestionat els principals protocols i les polítiques d'atenció a víctimes, per acabar elaborant propostes alternatives. El procés s'ha dut a terme amb una metodologia d'investigación-acció-participativa feminista (IAPF) que ha permès a les dones entaular un diàleg horitzontal amb referències acadèmiques feministes i post-colonials.

[en] Trafficking is a highly lucrative crime that affects hundreds of thousands of women all over the World. Most policies to combat trafficking and assist victims are developed for the women but without them. This is a neo-colonial practice that creates imagined victims that are far away from the experience, the needs and the priorities of real victims. This doctoral thesis is the result of a process carried out in four countries with 22 women who have been trafficked. It has been a three year long empowering and decolonising exercise in which the women and the researcher have analized, reflected and finally challenged mainstream protocols and handbooks to combat trafficking, leading to suggestions for alternative approaches. The process has been conducted using a feminist participatory-action-research (FPAR) methodology that has allowed the women to establish a horizontal dialogue with feminist and postcolonial scholars.
[ca] El present treball de fi de màster té com a objectiu avaluar la qualitat de l'eina de neteja i avaluació de corpus automàtica, Bicleaner. Per aconseguir-ho s'ha passat una mostra del corpus de WikiMatrix anglès-català de 200 feta amb segments aleatoris per l'eina. Per extreure conclusions sobre els resultats sobre aquest mateix conjunt de segments s'ha realitzat altra avaluació, de forma manual, amb ajuda de l'eina KEOPS i se n'han comparat els resultats. Els resultats mostren que l'avaluació automàtica pot ser molt útil per a fer una primera aproximació, encara que no produeixi uns resultats prou coherents per a dependre'n únicament i es requereixi una segona avaluació.

[en] The aim of this master's thesis is to evaluate the quality of the automatic corpus cleaning and evaluation tool, Bicleaner. To achieve this, a sample of the English-Catalan WikiMatrix corpus made with random segments has been evaluated with the tool. In order to draw conclusions about the results, another evaluation was carried out manually with the help of the KEOPS tool and the results were compared. The results show that the automatic evaluation can be very useful for a first approximation, even though it doesn't produce coherent enough results to be used on its own and a second evaluation is needed.
[ca] Aquest article analitza i estudia diferents mètodes centrats en l'envelliment i rejoveniment de rostres mitjançant tècniques d'Intel·ligència Artificial i com aquestes eines s'estan implantant en la producció de productes audiovisuals. En concret s'analitzen tres models: Lifepan Age Transformation Synthesis (LATS), High Resolution Face Age Editing (HRFAE) i Style-based Age Manipulation (SAM). L'estudi compara els resultats de cada mètode tenint dos conceptes en el punt de mira, l'edat aparent dels rostres modificats i si es manté o no la identitat del rostre. Per tal de corroborar l'objectivitat de l'anàlisi, s'empra l'eina "deepFace" i diverses funcionalitats de la llibreria "face_recognition".

[en] This article analyzes and studies different methods focused on aging and rejuvenating faces through Artificial Intelligence techniques and how these tools are being implemented in the production of audiovisual products. Specifically, three models are analyzed: Lifepan Age Transformation Synthesis (LATS), High Resolution Face Age Editing (HRFAE), and Style-based Age Manipulation (SAM). The study compares the results of each method with two concepts in mind: the apparent age of the modified faces and whether the identity of the face is maintained or not. To corroborate the objectivity of the analysis, the "deepFace" tool and various functionalities of the "face_recognition" library are employed.
[ca] Els estudis de Logopèdia de l'Escola Universitària de Ciències de la Salut de la Fundació Universitària del Bages necessiten de la creació d'una aplicació multimèdia per tal de poder dur a terme exercicis determinats molt necessaris per aconseguir els objectius d'aprenentatge a les assignatures. Per tal de poder realitzar aquests exercicis amb la qualitat necessària és imprescindible facilitar als alumnes materials didàctics en forma d'àudio, vídeo i imatge de forma simultània i manipulable. D'aquí la creació un generador d'exercicis prou flexible que assumeix la diversitat d'activitats i tasques a realitzar i que permet ser reutilitzat tantes vegades com es vulgui. Es dissenya una aplicació interactiva i multimèdia, creada en php i html, sobre una base de dades Mysql, per generar d'una manera dinàmica formularis de test amb contingut visual (imatges, vídeo i àudio) i text. La resposta de l'alumne és enviada des de la mateixa aplicació al professor via mail. Aquesta aplicació és gestionada per un administrador que pot crear i modificar els exercicis. Una vegada subministrat queda automàticament penjat a l'aula de l'assignatura fins que és eliminat.

[en] The studies of logopedia de l'escola universitària de Ciències de la Salut de la Fundació Universitària del Bages need of the creation of a multimedia application in order de power to carry out very necessary determinate exercises to achieve the goals of learning to the subjects. In order to be able to carry out these exercises with the necessary quality it is indispensable to facilitate the didactic material with video, image and audio in a simultaneous and manipulable way. Of here the creation a generator of exercises flexible enough that assumes the diversity of activities and tasks to carry out and that it allows to be reused as many times how is wanted. An interactive and multimedia application, created in php and html, is designed about a date base mysql to generate forms of test in a dynamic way with visual contents (images, video and audio) and text. The answer of de pupil is sent of the same application to the teacher via mail. This application is managed by an administrator who can create and modify the exercises once supplied it comes of automatically hanged in the classroom of the subject until it is eliminated.
[ca] Si bé el debut de Leonardo Sciascia es basa en l'obra poètica amb La Sicília, il suo cuore i amb les Faules de la dictadura, de fet no és certament un fet puntual. Al contrari, troba en la paraula aquesta capacitat d'interceptar la realitat del profund i catalitzar, en aquesta fase iniciàtica de la seva vida creativa, l'adveniment: de Pirandello a Rosso di San Secondo, de Di Giovanni a Lanza. Creure que després va eliminar la substància de l'acció poètica és subestimar la seva sensibilitat. Ell, visitant freqüent de la poesia: de Veneziano i Withmann a Ungaretti, de Piccolo i Belli a Trilussa, era amic de poetes, de Roversi a Pasolini, de Tobino a Vilardo i Frezza, de Campanile a Addamo.

[en] Undoubtedly, it is not an occasional fact that Leonardo Sciascia's debut showed his poetic face with La Sicilia, il suo cuore [Sicily, its heart] and with Favole della dittatura [Fairy Tales of Dictatorship]. He certainly got in the using of the poetic word the ability to be able to intercept the truth of the soul and catalyze its advent, in this initial phase of his creative life: from Pirandello to Rosso di San Secondo, from Di Giovanni to Lanza. Moreover if one believes that he removed the substance of the poetic action, makes an underestimation of his sensitivity. He constantly practiced poetry: from Veneziano to Withmann to Ungaretti, from Piccolo to Belli to Trilussa, some poets were his friends, like Roversi, Pasolini, Tobino, Vilardo, Frezza, Campanile, Addamo.
[ca] Aquest treball analitza des d'una perspectiva sociològica els conceptes de joventut i identitat, estudiant quina importància hi tenen les pràctiques musicals en aquesta relació, centrant la investigació en la música urbana/trap, i en l'àrea metropolitana de Barcelona. Consta d'una part teòrica que consisteix en una revisió literària d'estudis centrats en aquest àmbit, junt amb una metodologia qualitativa on s'ha observat un espai concret com és la sala Fuego Razzmatazz, junt amb una sèrie d'entrevistes, amb l'objectiu de respondre a cinc hipòtesis d'investigació. Els resultats mostren com parlant del trap com a moviment o subcultura, realment ens estem referint a un ritual de resistència per part de les noves generacions, el qual neix a partir d'una situació de crisi, d'un trencament amb les expectatives de futur que hi havia fins aleshores. Finalment, s'ha comprovat com els codis i influència que té la música respecte a la identitat juvenil va totalment condicionat tant pel context històric i social, com pel capital cultural de l'individu.

[en] This work analyses the concepts of youth and identity from a sociological perspective, studying the importance of musical practices in this relationship, focusing research on urban/trap music, and on the metropolitan area of Barcelona. It consists of a theoretical part that consists of a literary review of studies focused on this field, together with a qualitative methodology where a specific space such as the Sala Fuego Razzmatazz has been observed, together with a series of interviews, with the aim of responding to five research hypotheses. The results show how speaking of trap as a movement or subculture, we are really referring to a ritual of resistance on the part of the new generations, which is born from a situation of crisis, of a break with the expectations of the future that existed until then. Finally, it has been verified how the codes and influence that music has with respect to youth identity is totally conditioned both by the historical and social context, as well as by the cultural capital of the individual.
[ca] L'article següent s'ocupa d'aclarir la relació ambivalent que Max Horkheimer i Herbert Marcuse van desenvolupar amb les tendències vitalista i fenomenològica que van permear la filosofia i les ciències socials durant la república de Weimar. Més precisament, documenta com ambdós pensadors, alhora que van reconèixer el "moment de veritat" latent en la crítica al positivisme del segle XIX, expressat pels referents genuïnament filosòfics dels dos moviments (Husserl, Bersong, Dilthey), van detectar el desenvolupament popularitzant d'un perillós irracionalisme filosòfic, suspicaç davant la ciència i els valors il·lustrats, que aviat va esdevenir còmplice de l'auge del totalitarisme.

[en] The following article attempts to clarify the ambivalent relationship that Max Horkheimer and Herbert Marcuse developed with the vitalist and phenomenological tendencies that permeated philosophy and the social sciences during the Weimar Republic. More precisely, it traces how both thinkers, in spite of acknowledging the "truth moment" contained in the criticism that the philosophical exponents of both movements (Husserl, Bergson, Dilthey) developed of 19th century positivism, also recognized in its shallow popularization the advancement of a dangerous philosophical irrationalism, suspicious of science and Enlightenment values, that would soon become an accomplice to the rise of fascism.
[ca] Recentment, investigadors de dos departaments de la UAB i de l'Institut de Ciència de Materials de Barcelona (CSIC), en col·laboració amb altres investigadors, han publicat dos articles en l'àmbit de l'arqueologia que contradiuen la percepció que de vegades es té de les làmines primes com una preparació de laboratori anticuada i mostren com aquest format de mostra ideada al segle XIX continua vigent i pot adaptar-se a la recerca i les noves eines del segle XXI, com ara el sincrotró.

[en] Recently, researchers from two different departments of the UAB and the Materials Science Institute of Barcelona (CSIC), in collaboration with researchers from other institutions, have published two articles in the field of archeology that refute the common perception of thin-sections as an old-fashioned laboratory preparation and they have shown how this sample format conceived in the 19th century is still in force and can be adapted to the research and the new tools of the 21st century, such as the synchrotron facilities.
[ca] Aquest treball proposa, prenent com a eix els postulats de Iuri Lotman sobre la memòria, una lectura de la novel·la Los pichiciegos (1984), de l'escriptor argentí Rodolfo Enrique Fogwill (1941-2010). Escrit en paral·lel a la guerra de les Malvines, aquest relat posa en qüestió la narrativa oficial de la guerra i problematitza, en clau literària, les tensions entre memòria i ficció en construir un esdeveniment rellevant de la història llatinoamericana. D'aquesta manera, el nostre treball proposa un abordatge, des del camp de la semiòtica de la cultura, de les complexes relacions entre memòria i ficció.

[en] From the perspective of Iuri Lotman's concept about memory, this paper propose a reading of Los pichiciegos, novel that wrote by the Argentinian author Rodolfo Enrique Fogwill (1941-2010). Written at the same moment of Falklans War happens, this story calls into question the official narrative of the war and discuss, in literary key, boundaries between memory and fiction on contemporary Latin-American history. Thus, from the field of Cultural Semiotics, our work proposes an approach of the complex relationship between memory and fiction in Los Pichiciegos.
[ca] Aquest article intenta posar en relleu la funció central de la narració en el mite com a conseqüència de la centralitat que posseeix -o que hauria de posseir- la narració en l'articulació de l'existència humana. Tradicionalment, en les cultures més diverses i més allunyades geogràficament, la narració ha estat un element imprescindible per a portar a llum que la gramàticaés alguna cosa constitutiva de la natura humana, de tal manera que qualsevol crisi de l'humà sempre s'inicia a través de la distorsió de les estructures gramaticals. La narració és inseparable del mite perquè, com volia Ernst Bloch, no es limita a l'àmbit del dir,sinó que sobretot pertany al del voler-dir.

[en] This article seeks to emphasise the central function of narrative in myth as a consequence of the central importance narrative possesses -or should possess- in the articulation of human existence. Traditionally, in the most varied and geographically remote cultures, narrative has been an indispensable element in order to demonstrate that grammar is a constituent of human nature, so that any crisis within the human always starts out through a distortion of grammatical structures. Narrative is inseparable from myth because, as Ernst Bloch would have it, it is not limited to the sphere of saying but above all belongs to the sphere of wanting-to say.
[ca] L'oferta de la ràdio catalana s'estructura a l'entorn de dos grans models de programació: un d'anomenat generalista, per la varietat de contingut i de gèneres que l'integren, i un altre d'anomenat especialitzat pel seu caràcter bàsicament monotemàtic. D'acord amb la tipologia utilitzada pels estudis d'audiència, el primer model rep el nom de convencional i el segon, el de fórmula

[en] Catalan radio is structured into two major programming models: generalist programming, so called because of its range of contents and genres; and the specialist programming, which basically covers single issues. The author of this article describes the characteristics of the different types of radio programming and the programming strategies most commonly used.
[ca] Henry Miller era l'autor predilecte de Jordi Arbonès, un fet reflectit tant en el nombre com la qualitat de les traduccions que va fer d'aquest autor. Primavera negra, en la versió catalana (1970), va ser el primer llibre de Miller publicat a l'estat espanyol. Les següents traduccions de Miller en català (Tròpic de Càncer 1977, Tròpic de Capricorn 1978) no van rebre el permís del censor fins que les versions castellanes haguessin sortit abans. L'impacte d'aquestes traduccions en el món de les lletres catalanes va ser molt gran, però Arbonès també maldava perquè algunes obres menys conegudes de Miller també veiessin la llum del dia: El temps dels assassins (1975) o El colòs de Maroussi (1987), entre d'altres. Arbonès coneixia a fons l'obra de Miller i la seva traducció més reeixida, segurament, és Sexus (1992), que alguns consideren que és l'obra mestra de Miller. Arbonès també va escriure un assaig interessant sobre Miller (1990) i diversos pròlegs a les obres traduïdes.

[en] Henry Miller was Jordi Arbonès's favourite author, a fact reflected in the number and quality of his translations of this author. Arbonès's Catalan version of Black Spring (1970) was the first Miller title to be published in Spain. Later Catalan translations of Miller's key works, the "Tropics" were kept waiting by the censor until Spanish translations had already been published. Arbonès's translations of these books, at all events, created a tremendous impact in the world of Catalan letters. Arbonès also tried to introduce the Catalan reading public to some of Miller's lesser known works such as Time of the Assassins (1975) or The Colossus of Maroussi (1987). Arbonès knew Miller's work extremely well, and his finest translation was almost certainly the Catalan version of Sexus (1992), often considered to be Miller's masterpiece. Arbonès also wrote an interesting essay on Miller (1990) and several prologues to his own translations.
[ca] Sostenim que no hi ha prou evidència per postular un accent controlat per la sonicitat, basant-nos en Shih (2018a,b), i estem en desacord amb Kenstowicz (1997), de Lacy (2002a, 2004, 2006), entre altres. Més concretament, defensem que no hi ha cap mecanisme fonològic capaç de fer que l'estructura mètrica es desviï de la seva posició no marcada a causa de la interacció directa entre la sonicitat dels segments i l'estructura del peu. Un cop revisats els treballs sobre l'accent sota control de la sonicitat, identifiquem dos problemes generals d'acord amb les proves que tenim a l'abast: la manca de fiabilitat metodològica i l'error en la determinació de la causa. Sostenim que les descripcions impressionistes de l'accent sota control de la sonicitat no són fiables, en el sentit tècnic de validesa probatòria. Finalment, argumentem que l'aparent sensibilitat a la sonicitat de l'estructura del peu és un efecte col·lateral de l'al·lofonia o del comportament de les síl·labes menors.

[en] We argue that there is no adequate evidence for 'sonority-driven stress', building on Shih (2018a,b), and disagreeing with Kenstowicz (1997), de Lacy (2002a, 2004, 2006), and others. More precisely, we argue that there is no phonological mechanism that induces metrical structure to deviate from its default position for reasons that involve the direct interaction of segmental sonority and foot form. After reviewing the history of sonority-driven stress theory, we identify two broad issues with extant evidence: the lack of methodological reliability, and misattribution of cause. We argue that impressionistic descriptions of sonority-driven stress are not reliable, in the technical sense of evidentiary validity. We further argue that apparent sonority-sensitivity in foot form is a side-effect of either allophony or minor syllable behavior.
[ca] Quan els codis de la masculinitat s'entremesclaven amb la idealidad preconcebuda entorn de l'honor, que havia de salvaguardar-se en els reduïts cercles relacionals de la burgesia, mantenint-se en secret per a la resta de l'imaginari col·lectiu social, eren els duels que asseguraven el bon compliment dels rols ideats pel discurs dominant per a aquells cavallers que els executaven. Al marge de les punitives lleis establertes contra el duel, aquesta pràctica va seguir desenvolupant-se en el si de la burgesia, apareixent, fins i tot, compendis que establien la manera d'operar en aquestes cerimònies reglades a partir d'un particular sentit del deure i de la pertinença a una classe social determinada.

[en] When the codes of masculinity were intertwined with the preconceived ideality of honour, which had to be safeguarded among small bourgeois circles of relations and kept secret from the rest of the public social imagination, duels were what ensured the strict compliance with the roles determined by the predominant discourse for the gentlemen who took part in them. Despite the punitive laws against duelling, the practice continued amongst the bourgeoisie, to the extent that handbooks appeared, establishing the modus operandi to be followed in these ceremonies, which were governed by a particular sense of duty and of belonging to a certain social class.
[ca] L'Institut Ravetllat-Pla, al barri del Guinardó de Barcelona, va ser fundat pel veterinari Joaquim Ravetllat i Estech i el metge Ramon Pla i Armengol l'any 1919. Allí gestaren una teoria per al tractament de la tuberculosi que fou definida com a heterodoxa per les institucions mèdiques de l'època. Lluny de culpabilitzar el malalt, partien de la premissa que "tots som tuberculosos" i proposaven una terapèutica incloent, a través dels productes farmacèutics que produïen en el seu Institut. La tesi doctoral de Sara Lugo, a través de l'estudi del llegat històric, inexplorat prèviament, de l'Institut Ravetllat-Pla contribueix a la comprensió de la història de la medicina, i de la indústria farmacèutica catalana en particular, i aporta una nova perspectiva per abordar la història dels medicaments considerant-los com una estratègia de legitimació científica.

[en] The Ravetllat-Pla Institute, located in the Guinardó district of Barcelona,was founded by the veterinary doctor Joaquim Ravetllat and doctorRamon Armengol in 1919. There, they conceived a theory for thetreatment of tuberculosis that was defined as heterodox by the medicalinstitutions of the time. Far from blaming the patient, it was based on thepremise that "we are all tuberculosis sufferers" and proposed aninclusive treatment, through drugs produced at their Institute. SaraLugo's PhD thesis, through the study of the Institute Ravetllat-Pla'shistorical legacy, previously unexplored, contributes to understanding thehistory of medicine and the Catalan pharmaceutical industry in particular,and provides a new perspective on the history of drugs by consideringthem a strategy of scientific legitimacy.
[ca] Un equip de l'ICMAB-CSIC ha investigat el comportament d'un radical orgànic com a cable molecular format a través de l'enllaç covalent carboni-or entre la molècula i dos elèctrodes. El contacte molècula-metall és més estable i geomètricament millor definit que els seus predecessors, en els quals s'empraven altres grups funcionals. Aquesta millora obre les portes a preparar nous dispositius electrònics aplicables a l'Electrònica Molecular.

[en] A group from ICMAB-CSIC has studied the behavior of an organic radical as a molecular cable formed through the covalent carbon-gold bond between the molecule and the electrodes. This linkage is more stable and geometrically better well-defined than its predecessors, in which other functional groups where used. This improvement opens the door to prepare novel electronic devices for Molecular Electronics applications.